Meksikinė pocūgė

Meksikinė pocūgė (, ) – pušūnų (Pinophyta) skyriaus, pušinių (Pinaceae) šeimos, pocūgių (Pseudotsuga) genties rūšis.

Meksikinės pocūgės statusas klasifikacijoje 
Kartais kaip atskira rūšis išskiriama meksikinė pocūgė Pseudotsuga lindleyana (Roezl) Carrière. Kitais šaltiniais meksikinė pocūgė aprašoma kaip didžiosios pocūgės Pseudotsuga menziesii varietetas arba porūšis ir lotyniškai rašoma Pseudotsuga menziesii var. lindleyana arba Pseudotsuga menziesii subsp. lindleyana. Remiantis The Plant List  organizacija, išskiriamos 4 pocūgių genties rūšys, ir meksikinė pocūgė (Pseudotsuga lindleyana) neišskiriama kaip atskira rūšis, porūšis ar varietetas, o yra viena iš daugelio melsvosios pocūgės (Pseudotsuga menziesii var. glauca) sinonimų ir jų pietinės populiacijos dalis.

Bet pagal DNR sekoskaitą ir morfologinius bruožus, meksikines pocūges geriausiai tiktų klasifikuoti kaip didžiųjų pocūgių dar vieną varietetą, porūšį ar pocūgių genties atskirą rūšį.

Meksikoje dėl pocūgių subpopuliacijų izoliacijos, meksikinė pocūgė su Pseudotsuga flauhaulti, Pseudotsuga macrolepis, Pseudotsuga rehderi varietetais, įrašytais į Meksikos raudonosios knygos sąrašus, dažnai išskiriama kaip atskira pocūgių genties 5-toji rūšis - Pseudotsuga lindleyana. Meksikinių pocūgių populiacijos Meksikoje yra endeminės.

Meksikinės pocūgės paplitimas 
Meksikinės pocūgės yra endeminė Meksikos rūšis auganti nuo šalies šiaurinių pakraščių ir beveik iki pietų pakraščių. Aptinkama Vakarų Siera Madrės, Rytų Siera Madrės kalnuose, o rečiau ir padrikai išsimėčiusios populiacijos ir Pietų Siera Madrės kalnuose bei Oachakos valstijoje.

Augavietės 
Meksikinės pocūgės paprastai auga nuokalnių šiaurinėse dalyse ar aukštai kalnų slėniuose 2,300–3,300 m aukštyje, drėgnuosiuose pušūnų ir mišriuosiuose miškuose, kur vasaromis iškrenta daug kritulių, o žiemos sausos.

Matmenys 
Meksikinės pocūgės užauga 25–40 m aukščio su 60–125 cm skersmens kamienu.

Apibūdinimas 
Tai vienanamiai ir visžaliai medžiai. Jų spygliai trumpi 1–3 cm ilgio ir 1 – 1,2 mm pločio.

Meksikinės pocūgės apsauga 
Meksikinė pocūgė Meksikoje yra saugoma rūšis, kadangi jos populiacijos negausios, izoliuotos ir rodo žemą vaisingumą

Meksikinės pocūgės sinonimai 
 Pseudotsuga flauhaulti
 Pseudotsuga guinieri
 Pseudotsuga macrolepis
 Pseudotsuga menziesii subsp. lindleyana
 Pseudotsuga menziesii var. lindleyana
 Pseudotsuga menziesii var. oaxacana
 Pseudotsuga rehderi
 Tsuga lindleyana

Šaltiniai

Nuorodos 
 ipni.org / Pseudotsuga lindleyana Carrière | Anglų k.
 scielo.org.mx / Genetic diversity and differentiation of Pseudotsuga menziesii (Mirb.) Franco populations in México; Diversidad genética y diferenciación de las poblaciones de Pseudotsuga menziesii (Mirb.) Franco en México; Jorge Cruz-Nicolás, J. Jesús Vargas-Hernández *, Porfirio Ramírez-Vallejo and Javier López-Upton; Colegio de Postgraduados-Campus Montecillo. Km. 36.5 Carretera México-Texcoco. 56230, Montecillo, Texcoco, Estado de México, México.*Author for correspondence (vargashj@colpos.mx); Recibido: 23 de Abril del 2010. Aceptado: 03 de Noviembre del 2011. | Anglų k. 
 archive.org / Pseudotsuga lindleyana | Anglų k. 

Pušiniai
Medžiai ir krūmai